
PËR RATIFIKIMIN E NJË NDRYSHIMI  NË “MARRËVESHJEN E TREGTISË SË LIRË NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE MISIONIT TË ADMINISTRATËS SË PËRKOHSHME TË KOMBEVE TË BASHKUARA NË KOSOVË (UNMIK), NË EMËR TË INSTITUCIONEVE TË PËRKOHSHME VETËQEVERISËSE TË KOSOVËS”

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave,

KUVENDI
I REPUBLIKËS SË SHQIPËRISË

VENDOsI:

Neni 1

Ratifikohet ndryshimi në “Marrëveshjen e tregtisë së lirë ndërmjet Këshillit të Ministrave të Republikës së Shqipërisë dhe Misionit të Administratës së Përkohshme të Kombeve të Bashkuara në Kosovë (UNMIK), në emër të institucioneve të përkohshme vetëqeverisëse të Kosovës”.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5175, datë 28.12.2006 të Presidentit të Republikës së Shqipërisë, Alfred Moisiu


KOMITETI I PËRBASHKËT NDËRMJET REPUBLIKËS SË SHQIPËRISË DHE UNMIK/KOSOVË, NË EMËR TË INSTITUCIONEVE TË PËRBASHKËTA VETËQEVERISËSE TË KOSOVËS

Amendament nr.1

Në mbështetje të neneve 30 paragrafi 3 dhe 36 të Marrëveshjes së Tregtisë së Lirë ndërmjet Këshillit të Ministrave të Republikës së Shqipërisë dhe UNMIK/Kosovë, në emër të Institucioneve të Përkohshme Vetëqeverisëse të Kosovës,

Komiteti i Përbashkët 

VENDOSI:

1. Tarifat doganore mbi importet produkteve industriale, të aplikueshme në Kosovë mbi produktet industriale me origjinë nga Republika e Shqipërisë, të specifikuara në aneksin III të Marrëveshjes së Tregtisë së Lirë ndërmjet Republikës së Shqipërisë dhe UNMIK/Kosovë, do të eliminohen, në datën e hyrjes në fuqi të këtij amendamenti, por jo para datës 1 janar 2007.
2. Tarifat doganore mbi importet e produkteve bujqësore, të aplikueshme në Republikën e Shqipërisë dhe në Kosovë, do të eliminohen, në datën e hyrjes në fuqi të këtij amendamenti.

